Republikeine-hoofsweep se skieter was 'eenkantmens' | Maroela Media
Republikeine-hoofsweep se skieter was 'eenkantmens'
Steve Scalise. Foto: AP Photo/J. Scott Applewhite, File
Die man wat Steve Scalise, die Republikeine se hoofsweep in die Amerikaanse kongres, tydens 'n bofbaloefening geskiet het, was 'n "eenkantmens" en het glo in 'n bussie gewoon.
Scalise het Woensdag ná die skietery 'n operasie in die Medstar Washington Hospital ondergaan en is in 'n stabiele toestand.
James T. Hodgkinson het Scalise Woensdag in Alexandria, Virginië, geskiet voordat hy deur polisiebeamptes doodgeskiet is. Die skietery het plaasgevind tydens 'n oefening van die Republikeine in die kongres se bofbalspan.
Volgens die owerhede het die 66-jarige Hodgkinson glo sedert Maart in 'n bussie gebly. Hy het glo ook aanlyn sy griewe bekend gemaak oor pres. Donald Trump en die Republikeine.
Trump het Scalise as 'n "ware vriend en patriot" beskryf en gesê sy gedagtes en gebede is by hom.
Hodgkinson het 'n handwapen en jaggeweer by hom gehad en ondersoekers probeer tans om die geskiedenis van die wapens vas te stel.
Hodgkinson is verskeie keer geskiet nadat hy op die groep mense losgebrand het. Twee polisiebeamptes en twee omstanders is ook geskiet. Volgens berigte is meer as 20 skote gehoor.
Londen-brand: Dodetal styg
Ouers gevonnis ná baba sterf van 'groentemelk'
Daar is baie meer oor hom bekend.
1) Hy was werker vir Bernie Sanders se verkiesings veldtog.
2) Hy was deel van die 'Occupy' beweging
3) Hy was lid van die 'Democratic Party'
4) Hy het voor die skietery gevra of die mense op die veld 'Democrats' of 'Republicans' was.
Die artikel kon soveel beter gewees het.
Kan mos nie wees nie! Liberales is mos liefdevol en leef en laat leef mense.
ongeag ras van slagoffer of polisie, word amerikaanse polisie wat n misdadiger doodskiet, nie van moord aangekla nie. daar word eerder n houding ingeneem van "jy het verkeerd gedoen en daarvoor gesoek dat ons op jou so skiet". Dit moet hemels wees om in so n land met goeie wet en orde te woon.